Hirigintza zinegotzi hori:

Gutun honen bidez, Bilboko kale-izendegian daukagun arazo bati buruzko arreta deitu nahi dizut. Bilboko kale gutxik dute herriko emakume ospetsu baten izena.

Badakit emakumezko erreferente gutxi iritsi zaizkigula historian zehar. Patriarkatuak emakumeari historian izan duen papera ukatu dio.  Horregatik, garrantzitsua iruditzen zait iritsi zaizkigun erreferente urriek lekua hartzea Bilboko kaleen izenetan.

Garai hartan erreferentea zen emakume bati buruz hitz egin nahi dut, eta orain ere erreferente izan daitekeela uste dut: Eulalia de Abaitua eta Allende Salazar.

Eulalia 1853an jaio zen Bilbon, eta gure lehen euskal argazkilaria izan zen. Haurtzarotik eta gaztarotik bizi izan zen Liverpoolen, eta han argazkigintzarekin zaletu zen. 1876an Bilbora itzuli zenean, Begoñako Ama Birjinaren basilikaren ondoko jauregi batera joan zen bizitzera, eta sotoan argazki-laborategia jarri zuen. Familiako argazkiez gain, jendeari argazkiak atera zizkion kalean, eta argazkilari antropologiko bihurtu zen. Argazkiei esker ikus dezakegu garai hartan nola bizi ziren Bilboko behartsuak, nola janzten ziren, nola lan egiten zuten... Eta ez Bilbokoa bakarrik, mundu osoan zehar bidaiatu eta argazkiak atera zituen.

Garai hartako lekukoa izateagatik eta argazkietan islatu zuenagatik, kale bat merezi duela uste dut. Bere garairako aurreratua eta ausarta izan zen, bizi zen gizartea islatu baitzuen, ez bakarrik eragingarriei eta aberatsei, baita egoera txarrean bizi direnei ere. Hori dela eta, Bilboko Euskal Museoan gordetzen da haren lana.

Hona hemen nire proposamena, kontuan hartzea espero dudana. Baina ez litzaidake axola gure hirian erreferente izan den beste edozein emakumeren izena jartzea.

Eskerrik asko zuen arretagatik eta agur bat.

Valentina Sarro